於是大曆詩風無咗盛唐詩風嗰種自信氣勢，講到社會現實時亦無激憤情懷，雖然少量作品有盛唐餘韻，亦都寫民生疾苦，但大多數作品表現出孤獨寂寞嘅冷落心境，追求清雅高逸嘅情調，由盛唐嘅雄渾氣概轉爲淡遠情致，喺詩歌意象上變得細緻省淨，表現出寧靜淡泊嘅生活情趣，雖然有風味，但風骨頓衰，顯示出中唐詩風嘅面目。